Dziá mə́bɛ́d. Dávid. Á tə Ǹtondôbə a kələ ai bía ngǎm, Ísraɛ̂l a yəan dúgán kɔ́bɔ̄ nálā, 2á tə Ǹtondôbə a kələ ai bía ngǎm éyɔŋ bod bə́ ngátsag bía bitá, 3ngə́ bə́ ngámin bía bǐ və̄ə̄, éyɔŋ olún wábán ó dígi ńnáŋ. 4Hála məndím mə́ ngáyímbi yǎ ai bíā édɔ̄g á sí, kúmba məndím á lodo bíā á ńlō á yób; 5Mədulú mə́ndím máyóŋ ā ngayímbigi ai bía. 6Olugú á bɔ̄ɔ̄ ai Ǹtondôbə, ḿból á ndzí kig bí bɔ̄ və́ anə́ bīdí yā bátsígili ai məsǒŋ ! 7Anə́ ónɔ̌n, bǐ ngásɔ́dan ávɔ̄d bod bə́ ńsǒm; avɔ́d á ngányabi, ńdɔ bǐ ngáman túb. 8Ǹka wǎn á nə fɔ́ɔ́ hə dzwé Ńtondôbə, ǹkom yób ai sí.